**Zápisnica**

**zo zasadania RR KST Topoľčany 6.12.2016 v Práznovciach**

*Prítomní: P.Janček, P.Dragúň, A.Borszéková, E.Vicelová, B.Minarovičová, Ľ. Dobiašová, A.Mosná, V.Sasko, T.Grman, Ján Španko....*

V úvode zasadania RR na obecnom úrade prišiel Mikuláš a anjel a rozdali prítomným mikulášske balíčky. Prítomný starosta Práznoviec Jaroslav Blina infomoval prítomných o problémoch, najmä s vlastníkmi pozemkov, ktoré so sebou prinášajú projekty pre rozvoj turistického ruchu, napríklad výstavby cyklotrasy vedľa rieky Nitry a iné.

**I. Medzinárodný zraz turistov Duchonka 2017**

- P. Janček infomoval o stretnutí zástupcov krajín V4 15.11. 2016 na Duchonke ohľadom zrazu 2017. Prišli pozrieť prostredie a ubytovacie možnosti. Predpokladaný počet z krajín: z Maďarska 50, Poľska 50, Česka asi 100. Delegáti si prezreli aj telocvičňu v Prašiciach, kde by mal byť ubytovaný TOM. Okrem telocvične mali z Duchonky dobrý dojem.

- P. Janček informoval o ďalších 44 ubytovacích kapacitách v Penzióne Javorina.

- RR KST schválila znenie zmluvy uzatvorenej s majiteľom Retro Terasy s pánom Aschengeschwandtnerom (prenájom terasy a haly na tri dni 450 eur, ubytovacie kapacity od 21 do 30 v cene 30 eur na 3 noci.

- Zmluvy sú uzavreté už so Slniečkom a Fortunatom.

- RR KST schválilo návrh predsedu, aby organizačný štáb bol ubytovaný v Retro Terase.

- RR KST poverila Ľ. Dobiašovú, aby vypracovala výšku storno poplatkov za ubytovanie, ktoré musia byť súčasťou prihlášky na zraz.

- RR KST rozhodla, že sa spravodajca č. 1 tlačiť nebude, informácie budú samostatne v kolónkach na webe.

- Treba pripraviť okrem hlavných trás aj iné možnosti turistiky v okolí Duchonky, zodpovedný za trasy na každý deň je Peter Mokoš, ktorý čo najskôr – do 15.12. pošle na zverejnenie na webe trasy.

- Zrazový poplatok jednodňový sa stanovil na 4 eurá.

- Ubytovanie v chatkách sa mení, namiesto 10 je len 7 chatiek, t. j. len 120 miest, P. Janček pripraví jednoduchú zmluvu pre každého chatára, nakoľko obsiahla zmluva, ktorú sme napríklad uzavreli so Slniečkom a Terasou, nie je pre nich akceptovateľná, cena za noc a osobu ostáva 10 eur.

- P. Janček zistil ďalšie možnosti ubytovania v OSC chate - 40 miest.

- RR KST rozhodla, že nebude riešiť kyvadlovú dopravu na zraz a zo zrazu cez SAD, predbežný termín ohlási zmluvnej firme Freibus.

**- P. Janček upozornil na chýbajúce informácie na webstránke, ktoré tam musia byť nahodené do 15.12. !!!**

- Zoznam organizačného štábu s kontaktmi a program zrazu pripraví Alena Borszéková,

- trasy pripraví Peter Mokoš,

- zoznam ubytovacích kapacít spolu s foto a rozpisom izieb poslal a doplní P. Janček,

- zavesiť treba aj prihlášku, ktorá nie je doriešená, nakoľko sa čakalo na uzavretie zmlúv a na stanovenie storno poplatkov za ubytovanie pri odhlásení – zodpovedná B. Minarovičová,

- na webstránku treba umiestniť aj mapu zrazového priestoru – zodpovedný Tomáš Grman.

**II. Zimný zraz turistov v Továrnikoch 14.1.2017**

- Organizuje Žochár Topoľčany a P.Dragúň navrhol trasu po pamiatkach grófa Stummera (kalvária, kaštieľ, krypta...) Program zrazu je tradičný: túra, pohostenie, prezentácia a zábav so skupinou Midisong.

- RR KST opäť upozornila na prípravu prezentácie klubu na 15 minút!!! Prezentáciu treba odovzdať do rúk Petra Dragúňa mladšieho už na zasadnutí RR KST 5. januára 2017!!!

**III. Rôzne**

-P. Janček navrhol, aby uskutočnené a plánované akcie nahlasovali predsedovia klubov meilom do dvoch dní od zasadania RR zapisovateľke A. Borszékovej, ako dôvod uviedol šetrenie času na zasadnutiach.

- Akcie nahlásené do 9.12.:

- Uskutočnené KST Kamarát Uhrovec - 3.12. Mikuláš v prírode – 55 účastníkov.

- Plánované akcie KST Solčany: 11.12. Zatváranie Dričnej Vody, 17.-18.12. ZITAP - Zimné Táborenie na Inovci, 26.12. Štefanský špacír - Memoriál Tonka Kováča, 31.12. Silvestrovský výstup na Tribeč.

- P. Janček oznámil prevod peňazí na novom účte RR KST.

- RR KST rozhodla, že Eva Vicelová ostáva pokladníčkou tak ako doteraz.

**- P. Janček navrhol a RR KST schválila, aby sa v roku 2017 zaradil do kalendára akcií aj „detský“ zájazd pre najaktívnejšie deti z každého klubu, ktorý zaplatí RR do výšky 500 eur, každý klub navrhne 3 deti do 16 rokov a jedného vedúceho (rodiča), výberom trasy a zorganizovaním zájazdu poverila RR KST Alenu Borszékovú.**

**Budúce zasadanie RR KST bude v piatok 5. januára 2017 o 16.00 h v Práznovciach.**

**Treba priniesť na kľúči prezentáciu na 15 minút !!**

 Zapísala: Alena Borszéková